এরেখথেউস ২য়
অ্যাথেন্সের এরিখথনিউসকে প্রথম এরেখথেউস বলা হয়। এই নিবন্ধে দ্বিতীয় এরেখথেউস-এর বর্ণনা করা হয়েছে। গ্রিক পুরাণ অনুযায়ী, এরেখথেউস ২য় (/iˈrɛkθjuːs, -θɪəs/; প্রাচীন গ্রিক: Ἐρεχθεύς) ছিল পান্দিওন ১ম ও জেউক্সিপ্পের পুত্র এবং বৌতেস, প্রোক্নে, ফিলোমেলা ও দ্বিতীয় কেক্রপ্সের ভাই। প্রথম এরেখথেউস ছিল এই এরেখথেউসের পিতামহ। এরেখথেউস ২য় নদী-দেবতা ফ্রাসিমুস ও দিওজেনেইয়ার কন্যা প্রাক্সিথেয়াকে বিয়ে করে। তাদের সন্তানেরা হল - প্রোক্রিস, ক্রেউসা, থোনিয়া, ওরেইথিয়া, মেতিওন, থেস্পিউস, এউপালামুস, সিকিওন, ওর্নেউস, পান্দোরুস ও আল্কোন।